**Крысці́н Мадле́н Адэ́т Лага́рд** (фр.: Christine Madeleine Odette Lagarde, народжаная **Лалуэт** (*Lallouette*), 1 студзеня 1956, Парыж) — дырэктар-распарадчык Міжнароднага валютнага фонду (з 5 ліпеня 2011); раней — міністр эканомікі і фінансаў Францыі.

Біяграфія
---------

Нарадзілася 1 студзеня 1956 года ў Парыжы ў сям’і ўніверсітэцкіх выкладчыкаў. Спачатку Крысцін абрала для сябе спартыўную кар’еру — уваходзіла ў зборную Францыі па сінхроннаму плаванню, стала бронзавым прызёрам нацыянальнага першынства. Пасля ранняй смерці бацькі спартыўная кар’ера была скончана. «Калі мне было сямнаццаць, я атрымала стыпендыю American Field Service (міжнародная структура, якая арганізуе абмен школьнікамі па ўсім свеце) і правяла цэлы год у Злучаных Штатах. Іншая краіна, чужая мова, іншая сістэма адукацыі спачатку выклікалі шок. А потым я зразумела, што значыць be global…».

Вышэйшую адукацыю атрымала ва Універсітэце Парыж X — Нантэр і ў Інстытуце палітычных навук.

З 1981 года працавала адвакатам у адной з найбуйнейшых у свеце юрыдычных і кансалтынгавых фірм — «Baker & McKenzie», Чыкага. 25 гадоў Крысцін Лагард прапрацавала ў «Baker & McKenzie», дзе зрабіла кар’еру і ў 1999 годзе стала першай жанчынай, якая ўзначаліла гэту арганізацыю. Пад кіраўніцтвам Лагард адвакацкі кабінет са штаб-кватэрай у Чыкага падвоіў свой абарот і зарабіў у 2004 годзе больш за $1 млрд. У 2002-м Wall Street Journal Europe паставіў Крысцін Лагард на пятае месца ў рэйтынгу выбітных дзелавых жанчын Еўропы. Да таго ж з 1995 па 2002 год яна працавала ў Цэнтры міжнародных і стратэгічных даследаванняў (Center for International & Strategic Studies), дзе ўзначальвала адну з камісій сумесна са Збігневам Бжэзінскім.
У 2005 годзе былы прэм’ер-міністр Францыі Жан-П’ер Рафарэн угаворвае Лагард здзейсніць стромкі паварот у кар’еры — вярнуцца ў Францыю і заняцца палітыкай. Яна згаджаецца і займае пост дзяржсакратара па знешнім гандлі ў новым урадзе.
У 2007 годзе Нікаля Сарказі давярае ёй партфель міністра эканомікі, фінансаў і занятасці, Лагард — першая жанчына на гэтай пасадзе. Дамінік Строс-Кан адклікаўся пра Лагард са скепсісам: «Для апісання нашых адносін з мадам Лагард слова „павага" наўрад ці падыходзіць, — гаварыў ён. — Яна некампетэнтная, гэта ўсяго толькі прыгожы фасад». Многіх Лагард шакавала сваёй амерыканскай шчырасцю. Праз некалькі месяцаў пасля прызначэння на пасаду міністра фінансаў яна заявіла публічна: «Калі бензін занадта дарагі, французам трэба перасесці на веласіпеды». Журналісты параўналі яе з Марыяй-Антуанэтай, вядомай сваёй фразай «Калі ў іх няма хлеба, няхай ядуць пірожныя!», і ахрысцілі яе Мадам Бестактоўнасць (фр.: La gaffe; «бестактоўнасць», сугучна прозвішчу Lagarde).
Уваходзіць у лік самых уплывовых жанчын свету (рэйтынг «Форбс»). Гуляе ў тэніс. Маці дваіх сыноў.

### Дырэктар-распарадчык МВФ

28 чэрвеня 2011 года выбрана дырэктарам-распарадчыкам Міжнароднага валютнага фонду. Да выканання абавязкаў прыступіла з 5 ліпеня 2011 года.

Зноскі
------

1. ↑  Internet Movie Database — 1990. Праверана 14 кастрычніка 2015.<a href='https://wikidata.org/wiki/Track:Q37312'></a>
2. ↑  Christine Lagarde // Encyclopædia Britannica Праверана 9 кастрычніка 2017.<a href='https://wikidata.org/wiki/Track:Q5375741'></a>
3. ↑  The Daily Telegraph, Daily telegraph // *The Daily Telegraph* / C. Evans — London, Thailand: 1855. — ed. size: 622719 — ISSN 0307-1235; 0307-269X; 1477-3805<a href='https://wikidata.org/wiki/Track:Q61959516'></a><a href='https://wikidata.org/wiki/Track:Q84'></a><a href='https://wikidata.org/wiki/Track:Q192621'></a><a href='https://wikidata.org/wiki/Track:Q869'></a>
4. 1 2  L’Expansion (2007)
5. ↑  Мадам МВФ. «Самая амерыканская францужанка» Крысцін Лагард блізкая да таго, каб стаць першай жанчынай на чале МВФ | Forbes.ru
6. ↑  Крысцін Лагард уступіла на пасаду главы МВФ.

Спасылкі
--------

* 

* Лагатып Вікісховішча На Вікісховішчы ёсць медыяфайлы па тэме **Крысцін Лагард**
* Біяграфія Крысціны Лагард Архівавана 29 красавіка 2009.
* «Цэнтр Азіі»: Жаночы адказ — Крысцін Лагард можа стаць дырэктарам-распарадчыкам МВФ

| ⛭Дырэктары-распарадчыкі Міжнароднага валютнага фонду |
| --- |
| 
* Каміль Гут (англ.) (1946—1951)
* Івар Роат (англ.) (1951—1956)
* Пер Якабсан (англ.) (1956—1963)
* П’ер-Поль Швейцэр (англ.) (1963—1973)
* Ёхан Вітэвін (англ.) (1973—1978)
* Жак дэ Ларазьер (фр.) (1978—1987)
* Мішэль Камдэсю (1987—2000)
* Хорст Кёлер (2000—2004)
* Радрыга Рата (2004—2007)
* Дамінік Строс-Кан (2007—2011)
* Крысцін Лагард (2011—2019)
* Крысталіна Георгіева (з 2019)

 |

|  |  |
| --- | --- |
| ⚙️   У сацыяльных сетках | LinkedIn · Твітэр (англ.) |
| Тэматычныя сайты | Internet Movie Database |
| Слоўнікі і энцыклапедыі | Вялікая каталанская · Вялікая нарвежская · Вялікая расійская (старая версія) · Лентапедыя · Britannica (онлайн) · Brockhaus · Notable Names Database · Treccani · OpenSanctions |
| 

| Нарматыўны кантроль |
| --- |
| BIBSYS: 1671433161346 · BNF: 157750012 · CONOR: 262227299 · GND: 143043935 · GTAA: 225700 · ICCU: LIGV037955 · ISNI: 0000 0001 2099 6165 · LCCN: no2010070544 · NKC: xx0137621 · NTA: 41076714X · NUKAT: n2017122543 · SUDOC: 121885658 · VIAF: 20011965 |

 |